ΚΑΝΟΝΙΣΜΟΣ (ΕΚ) αριθ. 1611/98 ΤΗΣ ΕΠΙΤΡΟΠΗΣ της 24ης Ιουλίου 1998 για την έγκριση της μεταποίησης σε αλκοόλη επιτραπέζιων σταφυλιών που αποσύρθηκαν από την αγορά κατά την περίοδο εμπορίας 1998/99

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οηωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως τα άρθρα 23, 30 και 57,

Εκτιμώντας:

ότι ο κανονισμός (ΕΟΚ) αριθ. 822/87 περί κοινής οργανώσεως αγοράς στον αμπελοοινικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 2087/97 (4), προβλέπει την απαγόρευση οινοποίησης για τις ποικιλίες σταφυλιών που έχουν ταξινομηθεί ως επιτραπέζια σταφύλια από 1ης Αυγούστου 1997 7 ότι η κατάργηση της δυνατότητας αυτής εναλλακτικού προορισμού για τα επιτραπέζια σταφύλια είχε ως αποτέλεσμα σημαντικές δυσκολίες στην αγορά νωπών φρούτων σε ορισμένες περιοχές της Κοινότητας όπου σημαντικές ποσότητες τον προϊόντος αυτού κατευθύνθηκαν προς την οινοποίηση και έπειτα προς την απόσταξη 7 ότι οι δυσκολίες αυτές κινδυνεύουν να προκαλέσουν σημαντική αύξηση των αποσύρσεων χωρίς καμία δυνατότητα διάθεσης στην αγορά για τις σχετικές οργανώσεις παραγωγών 7 ότι, κατά συνέπεια, φαίνεται δικαιολογημένο να τεθεί σε εφαρμογή ένα μεταβατικό μέτρο στο πλαίσιο της κοινής οργάνωσης αγοράς νωπών προϊόντων, όπου εκδηλώνονται οι προαναφερθείσες δυσκολίες 7

ότι πρέπει να προβλεφθεί, για μία μεταβατική περίοδο, η δυνατότητα για τα κράτη μέλη να αποστάζουν επιτραπέζια σταφύλια που αποσύρονται από την αγορά 7 ότι η απόσταξη αυτή πρέπει να πραγματοποιείται από εγκεκριμένα αποστακτήρια, τα οποία παρουσιάζουν τις απαιτούμενες εγγυήσεις από απόψεως τεχνικού εξοπλισμού και ελέγχου 7 ότι πρέπει να θεσπισθούν διατάξεις για τις περιπτώσεις που τα εγκεκριμένα αποστακτήρια δεν είναι σε θέση να επεξεργασθούν απευθείας τα σταφύλια 7

ότι πρέπει να προβλεφθούν μέτρα που να εγγυώνται αποτελεσματικούς ελέγχους προκειμένου να αποφευχθεί η χρήση των εν λόγω σταφυλιών που αποσύρονται από την αγορά για την οινοποίηση ή ως προϊόν που έχει υποστεί ζύμωση στον αμπελοοινικό τομέα 7 ότι τα μέτρα αυτά που αφορούν την απαίτηση περιορισμού της μεταφοράς σταφυλιών που έχουν αποσυρθεί και την προσθήκη ενός στοιχείου αναγνώρισης στα σταφύλια αυτά προκειμένου να επιτραπεί η ταυτοποίησή τους και να αποτραπεί η χρήση τους στον αμπελοοινικό τομέα 7 ότι πρέπει επίσης να προβλεφθεί η μετουσίωση των αλκοολών που προκύπτουν υπό την απόσταξη των σταφυλιών αυτών και να μην επιτραπεί η διάθεση της αλκοόλης αυτής παρά μόνο εκτός του γεωργικού τομέα και των οινοπνευματωδών ποτών 7

ότι τα κράτη μέλη υποχρεούνται να προβλέψουν ίσους όρους πρόσβασης για όλους τους ενδιαφερομένους επιχειρηματίες με κατάλληλες διαδικασίες, όπως είναι ο δημόσιος διαγωνισμός ή οι πλειστηριασμοί 7 ότι υποχρεούνται επίσης να αποφύγουν οποιαδήποτε στρέβλωση της αγοράς οίνου και αλκοόλης 7 ότι πρέπει επίσης να εγγυηθούν τον έλεγχο της διαδικασίας παραγωγής αλκοόλης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1998/99, τα επιτραπέζια σταφύλια που αποσύρονται από την αγορά κατ' εφαρμογή του άρθρου 23 παράγραφος 1 του κανονισμού (ΕΚ) αριθ. 2200/96, μπορούν να υφίστανται μεταποίηση σε αλκοόλη τίτλου άνω του 80 % νοl, που παράγεται με απόσταξη του προϊόντος βάσει των όρων του παρόντος κανονισμού.

Άρθρο 2

Τα επιτραπέζια σταφύλια που αποσύρονται από την αγορά και προορίζονται για μεταποίηση σε αλκοόλη, πρέπει να υποστούν απόσταξη πριν το τέλος της περιόδου 1998/99.

Άρθρο 3

1. Τα επιτραπέζια σταφύλια που αναφέρονται στο άρθρο 1 παραδίδονται σε εγκεκριμένα αποστακτήρια. Στην περίπτωση κατά την οποία τα εγκεκριμένα αποστακτήρια δεν είναι σε θέση να επεξεργασθούν απευθείας τα σταφύλια, το συγκεκριμένο κράτος μέλος μπορεί να επιτρέψει την εκ των προτέρων επεξεργασία των σταφυλιών αυτών σε κατάλληλες εγκεκριμένες εγκαταστάσεις, υπό επίσημο έλεγχο. Λαμβάνει όλα τα αναγκαία μέτρα για να διασφαλισθεί ότι τα αποσταχθέντα προϊόντα που προέρχονται από την εν λόγω επεξεργασία θα παραδοθούν σε εγκεκριμένα αποστακτήρια με τους όρους του παρόντος κανονισμού.

2. Τα κράτη μέλη ανακοινώνουν στην Επιτροπή τον κατάλογο των εγκεκριμένων αποστακτηρίων και εγκαταστάσεων.

3. Τα εγκεκριμένα αποστακτήρια πραγματοποιούν την απόσταξη σε αλκοόλη των επιτραπεζίων σταφυλιών και των αποσταξίμων προϊόντων που λαμβάνονται σε εφαρμογή της παραγράφου 1 σύμφωνα με τις διατάξεις του άρθρου 5 και υπό επίσημο έλεγχο.

Άρθρο 4

1. Τα επιτραπέζια σταφύλια που αποσύρονται από την αγορά και προορίζονται για απόσταξη μπορούν να κυκλοφορούν μόνο με προορισμό ένα εγκεκριμένο αποστακτήριο ή μια εγκεκριμένη εγκατάσταση.

2. Ένα στοιχείο αναγνώρισης το οποίο εγκρίνεται από τις εθνικές διατάξεις προστίθεται, στους χώρους απόσυρσης, στα επιτραπέζια σταφύλια που αποσύρονται από την αγορά, που επιτρέπει την ταυτοποίησή τους οποτεδήποτε και παρεμποδίζει τη χρήση τους στον αμπελοοινικό τομέα.

Άρθρο 5

1. Η αλκοόλη που προκύπτει από την απόσταξη επιτραπέζιων σταφυλιών υφίσταται μετουσίωση αμέσως μόλις παραχθεί με τους δείκτες που προβλέπονται για το σκοπό αυτό από τον κανονισμό (ΕΟΚ) αριθ. 3199/93 (5).

2. Η αλκοόλη που προκύπτει από την απόσταξη αυτή, δεν μπορεί να προορίζεται να χρησιμοποιηθεί σε τρόφιμα ούτε στον τομέα των αλκοολούχων ποτών.

Άρθρο 6

Οι αλκοόλες που προκύπτουν από επιτραπέζια σταφύλια που αποσύρονται από την αγορά, αποκλείονται του δικαιώματος οποιασδήποτε κοινοτικής χρηματοδότησης.

Άρθρο 7

1. Τα κράτη μέλη λαμβάνουν όλα τα αναγκαία μέτρα:

- προκειμένου να εξασφαλίσουν την ισότητα πρόσβασης των επιχειρηματιών στο μέτρο που προβλέπεται στον παρόντα κανονισμό για το σκοπό αυτό, μπορούν να προσφύγουν σε διαδικασία δημόσιου διαγωνισμού ή πλειστηριασμού, και

- προκειμένου να αποφύγουν στρεβλώσεις της αμπελοοινικής αγοράς και της αγοράς αλκοόλης.

2. Τα κράτη μέλη λαμβάνουν τα αναγκαία μέτρα προκειμένου να εξασφαλίσουν τον έλεγχο της διαδικασίας παραγωγής της αλκοόλης από επιτραπέζια σταφύλια που αποσύρονται από την αγορά.

Άρθρο 8

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 84 της 27. 3. 1987, σ. 1.

(4) ΕΕ L 292 της 25. 10. 1997, σ. 1.

(5) ΕΕ L 288 της 23. 11. 1993, σ. 12.